Държавен вестник, бр. 66, 2009 г., стр. 97

БРОЙ  66 	
Д Ъ Р Ж А В Е Н  В Е С Т Н И К 	
СТР.  97  
(3) Съдебно дело, в което са включени 
документи и/или материали, съдържащи кла­
сифицирана информация, представлява сбор от 
документи по смисъла на § 1, т. 12 ЗЗКИ. На 
основание чл. 30, ал. 3 ЗЗКИ то се маркира с 
гриф за сигурност, съответен на най-високото 
ниво на класификация на материал или доку­
мент, съдържащ се в него.
(4) За да не се затруднява достъпът до не­
класифицираните материали, по преценка на 
органа, който разглежда делото, е възможно 
обособяването на явен и класифициран том 
на делото.
(5) В случаите по ал. 4 в класифицирания 
том се включват всички материали и/или 
документи по делото, маркирани с гриф за 
сигурност. Класифицираният том се маркира 
по правилата на чл. 30, ал. 3 ЗЗКИ, като за 
разделянето се прави отметка в явния том.
(6) В случаите на разделяне на делото мер­
ките за защита на класифицираната информа­
ция по ЗЗКИ и по подзаконовите нормативни 
актове по прилагането му се прилагат само по 
отношение на класифицирания том.
(7) Включването към делата на документи 
и/или материали, които по преценка на лица­
та, получили по законоустановения ред достъп 
до тях, съдържат класифицирана информация, 
но не са маркирани с гриф за сигурност, не 
представлява основание за класифициране на 
делата. В този случай лицата имат право да 
уведомят автора на информацията или неговия 
висшестоящ ръководител за необходимостта 
от маркирането на информацията с гриф за 
сигурност.
(8) Лицата, получили по законоустановения 
ред достъп до материали и/или документи по 
делото, маркирани с гриф за сигурност, които 
по тяхна преценка не съдържат класифицирана 
информация, имат право да уведомят за това 
автора на информацията или неговия висше­
стоящ ръководител.
Г л а в а  п е т н а д е с е т а
ПОДРЕЖДАНЕ И СЪХРАНЕНИЕ НА ДЕЛАТА
Чл. 92. (1) Книжата по образуваните дела 
се поставят в папки по образец – приложение 
№  4, при спазване на обозначеното цветово 
кодиране, както следва: червен цвят на папка­
та за наказателни дела; зелен – за граждански 
дела; бял – за административни дела; жълт – за 
фирмени и търговски дела; манила – за изпъл­
нителни дела; сив – за вписвания, и син – за 
дела по несъстоятелност. 
(2) Върху предната корица на папките се 
отбелязват наименованието на съда, предметът 
на делото и страните, датата на образуване и 
свършване, определеният съдия докладчик и да­
тите на насрочените открити съдебни заседания.
(3) Името на съдията докладчик може да се 
кодира по ред, определен от административния 
ръководител на съда.
(4) Върху страничния показател на корицата 
се обозначава номерът на делото по обра­
зец – приложение № 4. Номерът на делото се 
състои от последователно обозначени: номер 
на годината, единния информационен код на 
съда съгласно списъка от приложение №  5, 
номер, обозначаващ характера на делото, както 
следва: 01  –  първоинстанционни граждански 
дела, 02  –  първоинстанционни наказателни 
дела, 03 – нотариални дела, 04 – изпълнителни 
дела, 05 – второинстанционни граждански дела, 
06 – второинстанционни наказателни дела, 
07 – административни дела, 08 – фирмени дела; 
петцифрен пореден номер на делото. (Пример 
първи: 20021800100038, където 2002 е годината 
на образуване на делото; 180 е номерът на 
Софийския окръжен съд; 01  –  първоинстан­
ционно гражданско дело; 00038 е поредният 
номер на делото.)
(5) Делата, чието разглеждане е свързано 
с кратки процесуални срокове, се обозначават 
с жълт етикет.
(6) Всички книжа, които постъпват или се 
съставят по делото, се прикрепват последова­
телно в папката и се номерират. При запълване 
на корицата на делото с книжа към долната 
страна на корицата се прикрепя с машинки нова 
папка, на която се отбелязва същият номер на 
делото. Първата папка се обозначава като том 1, 
а следващата като том 2 и т. н. Номерата на 
поредния том се отбелязват над целия номер 
на делото. На празен лист в края на първата 
папка се отбелязва: „Следва том 2“, и така за 
всеки пореден том. Номерирането на книжа­
та, които се прилагат в новите томове, следва 
номерацията на книжата от предишния том.
(7) Към долната корица на делата с помощта 
на машинки се прикрепят досъдебните произ­
водства и преписките на несъдебните органи.
(8) Жалбите и книжата, подадени до по-
горните инстанции, се прикрепят с машинка 
към вътрешната страна на предната корица 
на папката на първоинстанционното дело и 
така се изпраща на следващата инстанция. 
При подреждане на книжата в папка от по-
горната инстанция жалбите, доказателствата 
и възраженията на другата страна се поставят 
в нова папка, която се прикрепя с машинки 
към горната корица на делото от предишната 
инстанция. При прилагане на повече томове в 
по-горната инстанция същите следват хроноло­
гичен ред, така че винаги цялото дело от тази 
инстанция да е върху делото от предишната.
(9) Контролният лист по чл.  87, ал. 1 се 
прикрепя към задната корица на делото и е 
неразделна част от него.
Чл. 93. (1) Папките с несвършени дела се 
подреждат вертикално върху рафтовете по 
пореден номер за всяка календарна година и 
по цветови групи.